Direktiva Komisije 95/11/ES

z dne 4. maja 1995

o spremembi Direktive Sveta 87/153/EGS o določitvi smernic za oceno dodatkov v prehrani živali

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Aktom o pristopu Avstrije, Finske in Švedske, ter zlasti člena 9(2) Direktive,

ker Direktiva Sveta 70/524/EGS določa smernice za oceno dodatkov v prehrani živali, ki so bile pozneje sprejete z Direktivo Sveta 87/153/EEC z dne 16. februarja 1987 o določitvi smernic za oceno dodatkov v prehrani živali [2], kakor je bila nazadnje spremenjena z Direktivo Komisije 94/40/ES [3], in vsako spremembo le-teh z vidika napredka v znanstvenem in tehničnem znanju;

ker je treba, da bi dobili jamstvo za ohranjanje nespremenjenih mikrobnih sevov in torej stalnost pri industrijski uporabi, shraniti referenčni material v zbirko kultur v skladu z Budimpeštansko pogodbo, priznano kakor mednarodni depozitar; ker ta določba na splošno omogoča točne referenčne podatke o uporabljenih mikrobnih sevih;

ker so ukrepi, predvideni s to direktivo, v skladu z mnenjem Stalnega odbora za krmo,

SPREJELA NASLEDNJO DIREKTIVO:

Člen 1

Priloga k Direktivi 87/153/EGS se spremeni, kakor je navedeno v Prilogi k tej direktivi.

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1995. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 4. maja 1995

Za Komisijo

Franz Fischler

Član Komisije

[1] UL L 270, 14.12.1970, str. 1.

[2] UL L 64, 7.3.1987, str. 19.

[3] UL L 208, 11.8.1994, str. 15.

--------------------------------------------------

PRILOGA

1. V oddelku II se besedilo točke 2.2 zamenja z naslednjim besedilom:

"2.2 Empirična in strukturna formula ter molekulska masa. Kakovostna in količinska sestava glavnih sestavin, če je aktivna učinkovina produkt fermentacije.

Za mikroorganizme: naziv in mesto zbiranja kulture, priznane kakor mednarodni depozitar [1], po možnosti ena zbirka v Evropski uniji, kjer so shranjeni sev in njegova številka, genetska sprememba in vse ustrezne lastnosti, potrebne za identifikacijo. Poleg tega izvor, morfološke in fiziološke lastnosti, stopnje razvoja, ustrezni dejavniki, ki morda vplivajo na njegovo biološko aktivnost (kot dodatek) in drugi genetski podatki za identifikacijo. Število enot, ki tvorijo kolonije (CFU) na gram.

Za encimske pripravke: biološki izvor (pri mikrobnem izvoru: naziv in mesto zbiranja kulture, priznane kakor mednarodni depozitar, po možnosti v Evropski uniji, kjer so shranjeni sev in številka dostopa, genetska sprememba in vse ustrezne lastnosti za njegovo identifikacijo, vključno z genetskimi podatki), dejavnosti za pridobitev ustreznih kemijsko čistih modelnih substratov in drugih fizikalno-kemičnih lastnosti.

Vedno je treba preskrbeti izvod potrdila o hrambi mikroorganizma pri mednarodnem depozitarju z imenom in taksonomskim opisom mikroorganizma v skladu z mednarodnimi nomenklaturnimi oznakami."

2. V oddelku V se besedilo točke 2.2 zamenja z naslednjim besedilom:

"2.2 Empirična in strukturna formula ter molekulska masa. Kakovostna in količinska sestava glavnih sestavin, če je aktivna učinkovina produkt fermentacije.

Za mikroorganizme: naziv in mesto zbiranja kulture, priznane kakor mednarodni depozitar, po možnosti v Evropski uniji, kjer so shranjeni sev in številka pristopa, genetska sprememba in vse ustrezne lastnosti, potrebne za identifikacijo.

Za encimske pripravke: biološki izvor (pri mikrobnem izvoru: naziv in mesto zbiranja kulture, priznane kakor mednarodni depozitar, po možnosti v Evropski uniji, kraj hranjenja seva in številka dostopa, genetska sprememba in vse ustrezne lastnosti za njegovo identifikacijo, vključno z genetskimi podatki), dejavnosti za pridobitev ustreznih kemijsko čistih modelnih substratov in drugih fizikalno-kemičnih lastnosti."

[1] Mednarodni depozitar v skladu s členom 7 Budimpeštanske pogodbe o mednarodnem priznanju mikroorganizma za postopek patentiranja.

--------------------------------------------------